google/wiki40b huggingface dataset:
Lançon-Provence

Poloha

Obec má rozlohu 68,92 km². Najvyšší bod je položený 236 m n. m. a najnižší bod 3 m n. m.

Obyvateľstvo

Počet obyvateľov obce je 8258 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dušan Hlaváček

Zaľúbení

V roku 2002 skupina Elán nahrala na album Elán 3000 pieseň „Zaľúbení“. Táto pieseň nie je tá istá ako pieseň „Zaľúbení“ od Dušana Hlaváčka, jediné v čom sa podobajú sú slová Zaľúbení sú chránení, aj lietať smú bez oprávnení - Dušan Hlaváček, Zaľúbení tí sú chránení, aj lietať smú bez oprávnení - Elán, aj keď zmysel piesní ináč vyjadrený je rovnaký. K piesni „Zaľúbení“ od Dušana Hlaváčka napísal text Pavol Jursa a hudbu zložil český skladateľ Zdeněk Barták. Autorom hudby aj textu piesne od Elánu je Pavol Jursa.
Majstrovstvá Európy v softbale

Majstrovstvá Európy v softbale je najvyššie európske podujatie národných družstiev v softbale (fast-pitch softbal), ktoré riadi Európska softbalová federácia (ESF, od roku 2017 Softball Europe). Jeho história siaha do roku 1979, kedy sa v Taliansku konali prvé majstrovstvá Európy žien. Prvý turnaj mužov sa konal až v roku 1993 v Česku. Majstrovstvá prebiehajú s 2-ročnou periodicitou. V ženskej kategórii existovala v rokoch 1997 až 2009 aj tzv. B skupina majstrovstiev Európy, v ktorej súťažili výkonnostne slabšie reprezentačné družstvá, a slúžila vlastne ako kvalifikácia na hlavný turnaj ME.
Majstrovstvá Európy zároveň slúžia ako kvalifikácia európskych družstiev na majstrovstvá sveta.
Anchiornis

Opis

Zaujímavým aspektom tohto dinosaura bola najmä jeho malá veľkosť. Jeho dĺžka predstavovala iba 34 centimetrov a hmotnosť je odhadovaná na 110 gramov, ide teda o jedného z najmenších známych nelietavých dinosaurov vôbec. Pomerne dlhé predné končatiny (80% dĺžky zadných) a karbonizované odtlačky peria nasvedčujú schopnosti kĺzavého letu (dĺžka operenia trupu sa pohybuje okolo 20 mm). Kladistická analýza radí rod Anchiornis ako vývojovo primitívneho zástupcu skupiny Avialae a sesterský taxón k vtákom.

Farba

Vo februári roku 2010 vedci oznámili, že chemickými metódami a mikroskopickým pozorovaním bola odhalená farba pôvodnej pernatej pokrývky. Tá bola prevažne čierna, s bielymi prúžkami a červenou korunkou na hlave. Prvýkrát v histórii tak možno poznáme kompletnú farbu nelietavého dinosaura (podobný objav sa týka aj rodu Sinosauropteryx).

Dejiny

Predtým bol považovaný za troodontida, v súčasnosti je radený skôr medzi archeopterygidy. Jeho objav predstavuje významný príspevok k pochopeniu evolúcie operených maniraptorov a prvých vtákov. Typový exemplár bol opísaný čínskym paleontológom Xu Xingom v novembri roku 2008, oficiálne však vychádza až začiatkom roka 2009. Objavená kostra je pomerne kompletná, chýba len lebka, časť chvosta a pravá predná končatina. Hoci boli vedecky opísané len tri exempláre, v čínskych zbierkach ich je oveľa viac. Len v roku 2010 malo toto číslo činiť okolo 255 jedincov.
1 (električková linka v Bratislave)

Linka 1 je električková linka, ktorá premáva v Bratislave. Za v minulosti spájala Hlavnú stanicu s centrom mesta, jeden čas Hlavnú stanicu s Dúbravkou a Dúbravku so ŽST Nové mesto. V súčasnosti, po otvorení trate do Petržalky jazdí z Hlavnej stanica na Jungmannovu.
Stříbro

Geografia

Časti mesta: Stříbro, Butov, Jezerce, Lhota u Stříbra, Milíkov, Otročín a Těchlovice.
Svetozár Sprušanský

Svetozár Sprušanský (* 27. júna 1971, Bratislava) je slovenský dramaturg a divadelný režisér. V súčasnosti pôsobí ako šéfdramaturg nitrianskeho Divadla Andreja Bagara.
Jaguar XJ220

Koncept

Počiatok vývoja modelu XJ220 bol rok 1984, kedy s iniciatívy hlavného inžiniera Jima Randla vznikla štúdia vozidla, ktoré malo byť konkurenciou športových vozidiel ako Ferrari F40, 288 GTO alebo Porsche 959. Aj napriek tomu, že sa neuvažovalo o sériovej výrobe, práce na štúdii ďalej pokračovali.
V roku 1988 sa na British International Motor Show v Birminghame prvýkrát predstavil koncept XJ220 vybavený vidlicovým dvanásťvalcom, známym z pretekárskeho modely XJR-9 alebo luxusného kupé XJS. Objem valcov motora vzrástol z pôvodných 5,3 na 6,2 litra, a s rozvodom DOHC a 48 ventilmi (4 ventily na valec) dával výkon 368 kW (500 koní). Koncept dostal pohon všetkých kolies vyvinutý britskou firmou FF Development, ľahký rúrkový rám z hliníka a rovnako hliníkové časti karosérie. Dizajn vozidla navrhol Keith Helfet. Okrem úctyhodných proporcií vozidla boli charakteristické dohora vyklápacie dvere, plne zakrytý podvozok kvôli zlepšeniu aerodynamiky a bohaté zasklené plochy.
Ani po predstavení konceptu sa stále nepočítalo s jeho uvedením do výroby, ale aj napriek tomu dosiahol u verejnosti veľký úspech. Kvôli týmto okolnostiam sa automobilka rozhodla v roku 1989 pre výrobu série 220 vozidiel, pričom maximálny počet vyrobených vozidiel nemal presiahnuť počet 350.
Ségura

Poloha

Obec má rozlohu 8,77 km². Najvyšší bod je položený 689 m n. m. a najnižší bod 366 m n. m.

Obyvateľstvo

Počet obyvateľov obce je 169 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Servaville-Salmonville

Poloha

Obec má rozlohu 7,85 km². Najvyšší bod je položený 172 m n. m. a najnižší bod 148 m n. m.

Obyvateľstvo

Počet obyvateľov obce je 1 064 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Irish Singles Chart

Irish Singles Chart (ír. Cairt Singil na hÉireann) je štandard, podľa ktorého sa v írskom hudobnom priemysle hodnotí rebríček popularity oficiálne vydaných hudobných singlov. Prvýkrát bol tento rebríček zverejnený 1. októbra 1962. V súčasnosti sa pri tomto rebríčku využíva britská metodológia prieskumu trhu, ktorá pod názvom Chart-Track vznikla v roku 1996. Single sú írskou asociáciou hudobného priemyslu (IRMA) hodnotené na týždennej báze. Umiestnenie v rebríčku je založené na počte predaných nosičov. Čísla z predaja sú zostavené z každý deň elektronicky nasnímaných maloobchodných dát, ktoré sú prepojené v systémoch ich elektronických pokladní. Rebríčky ich obchodných výsledkov poskytujú všetci hlavní a viac ako štyridsiati nezávislí hudobní predajcovia, čím je dosiahnuté viac ako 80% pokrytie hudobného trhu. Výsledky predaja, Irish Singles Chart, sú pravidelne zverejňované v piatok večer. Logicky teda ide o uzávierky predaja od piatku rána predošlého týždňa do posledného štvrtkového večera.
Pannecé

Poloha

Obec má rozlohu 30,59 km². Najvyšší bod je položený 79 m n. m. a najnižší bod 22 m n. m.

Obyvateľstvo

Počet obyvateľov obce je 1 367 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Olympic (hudobná skupina)

Po roku 1989

V marci 1989 vychádza trinásť mesiacov po nahratí ďalší album skupiny Olympic s metalovým zvukom s názvom ich hitu Když ti svítí zelená.
Koncom roku 1990 skupina vydala album Ó jé!. Jedinou známou skladbou albumu je inštrumentálka Stejskání. Vzhľadom na zmenu politickej situácie vzniká možnosť vydávania reedícií dovtedy (hlavne z dôvodu emigrácií) zakázaných albumov a výberoviek hudobníkov a spevákov vtedajšieho východného bloku. V nasledujúcich rokoch skupina vydáva reedície starých albumov.

Po roku 2000

V roku 2012 skupina oslávila svoje 50. narodeniny halovou koncertnou šnúrou a vydaním kolekcií albumov. V máji 2013 zomrel po koncerte v Karlových Varoch dlhoročný bubeník skupiny Milan Peroutka.
V máji 2013 do kapely nastupuje bubeník Martin Vajgl. Kapela následne v rokoch 2013-2015 nakrúca novú albumovú trilógiu Súhvezdí a pravidelne koncertuje v Česku aj na Slovensku s programom Permanent Tour. V roku 2016 sa koná akustické turné Plugged Unplugged a v roku 2017 Olympic v zaplnenej O2 Aréne oslavuje 55. výročie svojho vzniku. Koncert je zaznamenaný televíznymi kamerami pre live DVD. V nasledujúcom roku potom vzniká nový album Olympic s názvom Trilobit, ktorý vychádza v septembri 2018.
Európska komisia

Zloženie Európskej komisie

V čele Európskej komisie stojí predseda navrhnutý Európskou radou a potvrdený Európskym parlamentom. Ostatní členovia (komisári) sú spoločne menovaní Radou európskej únie, prezidentom Európskej komisie a potvrdení Európskym parlamentom. 
Počet komisárov sa počas roku 2004 niekoľkokrát zmenil. Pred vstupom desiatich nových členských štátov mala Európska komisia 20 komisárov. Päť štátov - Francúzsko, Taliansko, Nemecko, Španielsko a Spojené kráľovstvo - mali v EK dvoch komisárov, zvyšných 10 členských štátov po jednom. 
Po vstupe nových členských štátov 1. mája 2004 sa zvýšil počet komisárov na 30 (pribudlo po jednom komisárovi z každej novej členskej krajiny). 18. novembra 2004, kedy sa ujala vlády nová Európska komisia, sa počet komisárov znížil na 25 - každá členská krajina má už len jedného komisára. Taký stav nastal aj po pristúpení Rumunska a Bulharska v roku 2007, resp. Chorvátska v roku 2013. EK má teda v súčasnosti 28 komisárov.
Napriek tomu, že členov Komisie nominujú členské štáty, nesmú komisári po svojom schválení požadovať ani prijímať pokyny od žiadnej vlády ani iného orgánu.

Organizačná štruktúra

Aparát Európskej komisie sa rozdeľuje do takzvaných generálnych riaditeľstiev (Directorate-General, DG), ktoré sú analogické ministerstvám. Každé generálne riaditeľstvo sa zaoberá konkrétnou problematikou, na jeho čele je generálny riaditeľ, ktorý podlieha priamo konkrétnemu komisárovi. V portfóliu jedného komisára môže byť viacero generálnych riaditeľstiev. 
Podľa údajov EK pracovalo na generálnych riaditeľstvách k aprílu 2007 spolu 23 043 zamestnancov v trvalom alebo dočasnom pracovnom pomere. EK mala v roku 2018 asi 32 000 zamestnancov.
V každom členskom štáte EÚ má Európska komisia aj svoje zastúpenie, na Slovensku je to Bratislave.
Michel de Klerk

Začiatky

Michel de Klerk sa narodil v roku 1884 vo veľkej chudobnej židovskej rodine v ako 25. dieťa 79-ročného otca. Jeho kariéra začala v jeho štrnástich rokoch hneď po základnej škole, keď architekt Eduard Cuypers objavil De Klerkov pozoruhodný talent na kreslenie. Práve v Cuypersovej kancelárii stretol svojich neskorších spoločníkov Van de Meya a Kramera. Zostal tam po dobu dvanástich rokov.

Kariéra architekta

Potom, čo sa v roku 1910 oženil a dokončil štúdium v Škandinávii, nastúpil do kancelárie Hermana Baandersa v Amsterdame, kde sa stal kresličom aj kontrolórom. Krátko potom začal svoju kariéru architekta. Počas tejto krátkej kariéry sa dokázal stať produktívnym a vysoko originálnym architektom bez akéhokoľvek konzervativizmu, vždy ochotným preskúmavať svoje medze. Postačí, keď povieme, že bol tiež veľmi kritizovaným architektom, ktorý bol najmä pod neustálou paľbou súčasných funkcionalistov, ktorí pohŕdali De Klerkovou láskou ku kráse a umeleckej zručnosti. 
Jeho vplyv mimo Amsterdamu bol veľmi obmedzený, a z jeho mnohých návrhov bolo iba relatívne málo skutočne postavených, aj to väčšinou v Amsterdame. Zomrel v novembri 1923 vo veku 39 rokov.

Charakteristika tvorby

De Klerk zdôrazňoval, individualizmus, fantáziu a malebnosť. Rovnako ako väčšina holandských architektov svojej doby bol ovplyvnený H. P. Berlagem, ale neskôr sa stavia proti jeho racionalistickej architektúre. Okrem toho javil záujem o anglické hnutie Arts and Crafts. Jeho stavby majú miestami takmer fantastický charakter, väčšinou však majú ráz domácky pokojný až sladko ozdobný. Takéto stavby boli však nákladné. A preto architektúra Amsterdamskej školy nezovšeobecnela ani v samotnom Holandsku.
Hrnčiarska ulica (Košice)

História

Pôvodné pomenovanie tejto ulice – Haffnergasse sa na mape objavuje po prvýkrát až v roku 1834. Aj napriek remeselníckemu názvu bolo ale otázne, či tu naozaj bývali hrnčiari. Faktom ale je, že hrnčiari boli ešte aj v 19. storočí pre mesto veľmi potrební, pretože takmer všetok kuchynský riad bol v tých časoch z keramiky, no mal pomerne nízku životnosť. Úžitkovej keramiky sa predávalo veľké množstvo a bola veľmi lacná.
V druhej polovici 19. storočia ulica niesla pomenovanie Fazekas utca. V tej dobe bolo na ulici presne 20 domov a jeden kalvínsky kostol. Všetky domy boli na ulici postavené na východnej strane, len jeden, dnes s popisným číslom 4, bol postavený na západnej strane. V minulosti sa tu podobne ako na Hradbovej ulici, nachádzali aj drobné nevestince, ktoré slúžili pre chudobnejších zákazníkov.
Michal Hyroš

Životopis

Študoval teológiu v seminári v Pešti, 1847 vysvätený za kňaza, 1846 – 1849 prof. gymnázia v Banskej Bystrici, neskôr rokuk. kaplán v Handlovej a v Žarnovici, potom riaditeľ biskupskej kancelárie v Banskej Bystrici (1872), napokon prelát a čestný prepošt. Ako teológ sa hlásil k štúrovskému hnutiu, zapisovateľ Spolku všeobecnej vzdelanosti v Banskej Bystrici, autor správ o stoličných zasadnutiach do Štúrových Slov. nár. novín. Účastník maď. buržoáznej revolúcie 1848 – 1849,  podporoval maďarizáciu v banskobystrickom seminári. Publikačne sa vtom čase odmlčal, uverejnil iba 2 príležitostné básne na počesť biskupa → Š. Moyzesa, blízky spolupracovník banskobystrického biskupa → J. Rudňanského.
Petr Vybíral

Klubová kariéra

Hral za Baník Ratíškovice, na vojne za VTJ Tábor, v lige za FK Dukla Praha, Slovácku Slaviu Uherské Hradiště a SK Sigma Olomouc. Ďalej hral druhú ligu za Tatran Poštorná a FC Vítkovice, v lige pokračoval za SK Dynamo České Budějovice. V druhej lige hral za Fotbal Třinec a na Slovensku hral prvú a druhu ligu za Tatran Prešov. V českej a slovenskej lige nastúpil v 70 zápasoch. Mal predpoklady stať sa tvorcom hry, ale brzdili ho časté zranenia. Počas sezóny 2014/15 sa objavoval ešte aj ako aktívny hráč v klube FK Baník Ratíškovice, kde definitívne ukončil aktívnu hráčsku činnosť.
Historické múzeum (Batak)

Charakteristika

Múzeum otvorené v roku 1956 sa venuje histórii Bataku od staroveku, cez stredovek, epochu Bulharského národného obrodenia a udalosti Aprílového povstania v roku 1876 až po najnovšie bulharské dejiny. Expozičné priestory zaberajú 900m². Múzeum venuje najviac pozornosti najmä udalostiam Aprílového povstania, rozsiahle sú však všetky expozície a múzeum disponuje veľkým množstvom výstavného materiálu. Najvzácnejšími exponátmi múzea sú predovšetkým autentické predmety z obdobia Aprílového povstania a Rusko-tureckej vojny (1877 - 1878) ako aj rôzne archeologické nálezy.
Dôležitou súčasťou múzea sú dve veľké pamätné dosky, jedna s menami obetí Batackého masakru, ktorý nasledoval po potlačení Aprílového povstania v roku 1876 a druhá s menami obyvateľov Bataku, ktorí zahynuli počas vojen v prvej polovici 20. storočia. V múzeu sa nachádza aj podzemná krypta, ktorá je pamätným miestom venovaným Batačanom, ktorí zahynuli v partizánskych protifašistických bojoch v rokoch 1941 - 1944.
Pod správu múzea patria aj Balinovov dom (bulh. Балинова къща – Balinova kăšta), ktorý slúži ako etnografické múzeum, Šarovov dom (bulh. Шаровата къща – Šarovata kăšta) slúžiaci ako umelecká galéria a historický chrám-kostnica svätej Nedele.
Diaľnica A7 (Nemecko)

História

Prvý, 77 kilometrov dlhý úsek medzi mestami Göttingen a Homberg bol otvorený v roku 1937. Nasledujúci rok bola diaľnica predĺžená o 28 kilometrov po obec Hattenbach. V roku 1942 bol vybudovaný úsek Nörten-Harlenberg - Göttingen s dĺžkou 13,1 km. Zvyšok diaľnice bol vybudovaný v 60. a 70. rokoch. Momentálne je vo výstavbe 18 km úsek medzi obcami Nesselwang a Füssen.
Boku no sexual harassment

Príbeh

Mladý úradník Džunjo Močizuki je typický priemerný človek. Jeho šéf, pán Honma, je však jeho pravý opak – ukončil školu s najlepším hodnotením z celého ročníka a automaticky získal vysoké postavenie vo firme. Je tiež ženatý a veľmi úspešný muž, má deti a slovo „morálka“ je pre neho neznáme.
Honma si začal všímať peknú sekretárku v ich firme a začal harašenie. Vydeseného Močizukiho šéf uvoľnil rečami o neodporovaní nadriadeným a odmenách za poslušnosť. Močizuki mal možnosť buď zostať dole a nikdy nevyniknúť, ale zachovať si svoje ja alebo získať pre trochu premáhania dobré miesto vo firme. V túžbe po úspechu sa rozhodol pre druhú možnosť. Postupne sa snaživý príjemca sexu, uke, stal tajnou zbraňou, vďaka ktorej firma uzatvárala veľmi výhodné obchody.

Hudba

Ending: Glass no Tokai od Sammy
Veľtucet

Veľtucet je synonymný výraz pre sto štyridsať štyri. Na rozdiel od anglofónnych krajín sa v dnešnej slovenčine používa tento výraz iba zriedka.
Slovo veľtucet je odvodené z výrazu tucet, značiaceho počet dvanásť. Veľtucet je teda „tucet tuctov“ alebo matematicky 12² = 144.

Zaujímavosti

V knihe J.R.R. Tolkiena Pán prsteňov, dvanásť tuctov je číslo taktiež hobitmi nazývané ako jeden veľtucet, avšak toto slovo nebolo považované na označenie počtu ľudí". Hobit Bilbo Bublík začne urážať hostí na jeho narodeninovej oslave, keď o nich hovorí ako o "jednom veľtucte".
Le Louverot

Poloha

Obec má rozlohu 1,74 km². Najvyšší bod je položený 340 m n. m. a najnižší bod 250 m n. m.

Obyvateľstvo

Počet obyvateľov obce je 259 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Jeannet (Alpes-Maritimes)

Poloha

Obec má rozlohu 14,58 km². Najvyšší bod je položený 934 m n. m. a najnižší bod 39 m n. m.

Obyvateľstvo

Počet obyvateľov obce je 3 669 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Jesse Spencer

Počiatky

Rodák z Melbourne pochádza zo štyroch súrodencov. Dvaja bratia, Tarney a Luke, aj sestra Polly, pracujú v medicíne. Rodičia Robyn a Rodney sú aktívnymi politikmi. Po štúdiu na Scotch College dostal prvú možnosť hrať, a to v úspešnom seriály Neighbours.

Kariéra

V seriáli Neighbours vydržal od roku 1994 až do roku 2000, v roku 2005 sa potom ešte objavil v jednej epizóde. V roku 1994 dostal aj rolu v jednej z epizód seriálu Time Trax.
Obsadzovaný bol väčšinou do televíznych seriálov a filmov, ku ktorým patrí Hercules, Stranded alebo Olsen Twins: Sestry v Londýne, kde hlavné roly obsadili známe dvojčatá Mary-Kate a Ashley Olsenové. K úspešnejším filmom, v ktorých sa objavil, patrí snímka Swimming Upstream, kde sa v hlavnej úlohe objavil Geoffrey Rush. Poriadnu príležitosť však Jesse dostal až v roku 2004, keď prijal rolu doktora Roberta Chasa v seriáli Dr. House. V súčasnosti hrá poručíka Matta Caseyho v seriáli Chicago Fire.

Hudba

Od roku 2008 je členom skupiny Band From TV, kde hrá na husle. Skupina je zložená z hercov rôznych amerických seriálov. Okrem Jesseho Spencera je členom skupiny aj Hugh Laurie, hlavný predstaviteľ seriálu Dr. House. Ďalej aj Greg Grunberg zo seriálu Hrdinovia, James Denton zo seriálu Zúfalé manželky, Bob Guiney zo seriálu The Bachelor, Adrian Pasdar zo Zúfalých manželok aj Hrdinov a Scott Grimes zo seriálu Pohotovosť, Bratstvo neohrozených a Americký otec.
Montaud (Isère)

Poloha

Obec má rozlohu 14,59 km². Najvyšší bod je položený 1 643 m n. m. a najnižší bod 400 m n. m.

Obyvateľstvo

Počet obyvateľov obce je 531 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Nová rakúska tunelovacia metóda

Nová rakúska tunelovacia metóda (NRTM, anglicky NATM nemecky NÖTM je jednou z metód razby tunelov. Nerazí sa celý profil tunelovej rúry v celku, ale prebieha po častiach. Vďaka tomu tak možno postupovať jednak rýchlejšie, jednak využiť horninu a jej tlak ako nosný (spevňujúci) prvok celej stavby. 
Ostenie sa skladá z primárneho a sekundárneho ostenia. Primárne ostenie sa vykonáva ihneď po raziacich prácach. K výrubu sa priloží výstuž (napr. betonárska ) a na ňu sa nastrieka betón prípadne drátobetón. Primárne ostenie zaisťuje stabilitu výrubu ako dočasný prvok po krátku dobu - rádovo týždne až mesiace. Ako definitívne ostenie podzemného diela sa buduje tzv. sekundárne ostenie, väčšinou ako železobetónová škrupina, ojedinele iba z prostého betónu, nezriedka za použitia tzv. tubingov (prefabrikovaných dielcov). Sekundárne ostenie sa lícuje s primárnym s hydroizolačnou vložkou, ktorá ochraňuje sekundárne ostenie proti pôsobeniu vody po celú dobu životnosti diela. 
Táto metóda vznikla spojením a vývojom niekoľkých predchádzajúcich v 50. a 60. rokoch 20. storočia, presne kodifikovaná bola v Salzburgu v roku 1962 . Spočiatku k nej panoval odpor, neskôr sa však ukázala ako efektívna. V súčasnej dobe sa vo svete okolo 50% tunelov razí touto metódou.  Na Slovensku boli touto technológiou budované napríklad tunely Prešov a Višňové.
Jon Larsen

Hudobné vybavenie

Larsen používa bubny Pearl Drums a činely Paiste. Larsen už nepoužíva činely Anatolian Cymbals.
Suchý potok (prítok Babinského potoka)

Suchý potok je potok v Honte, preteká územím okresov Krupina a Zvolen. Je to pravostranný prítok Babinského potoka, meria 6,1 km a je tokom V. rádu.

Prameň

Pramení v Štiavnických vrchoch, v podcelku Skalka, na severnom úpätí vrchu Ľauchňa (778,1 m n. m.), v lokalite Apatekárka v nadmorskej výške cca 645 m n. m.
Auvernaux

Poloha

Obec má rozlohu 6,5 km². Najvyšší bod je položený 92 m n. m. a najnižší bod 72 m n. m.

Obyvateľstvo

Počet obyvateľov obce je 343 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gueures

Poloha

Obec má rozlohu 6,07 km². Najvyšší bod je položený 84 m n. m. a najnižší bod 15 m n. m.

Obyvateľstvo

Počet obyvateľov obce je 528 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bezpredpokladovosť

Bezpredpokladovosť (nem. Voraussetzungslosigkeit) je nezávislosť od svetonázorových, náboženských a politických vplyvov, od súkromných želaní, mienok a zámerov, od nepreverených a vecne neoverených predpokladov.
Hauban

Poloha

Obec má rozlohu 2,14 km². Najvyšší bod je položený 629 m n. m. a najnižší bod 459 m n. m.

Obyvateľstvo

Počet obyvateľov obce je 94 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Vahitahi

História

Na ostrove sa našli početné archeologické pozostatky činnosti domorodcov, ktoré patria do kultúrnej a jazykovej oblasti Maragai (čo zahŕňa aj atoly Nukutavake, Pinaki, Vairaatea a Akiaki).
Atol objavil francúzsky admirál Louis Antoine de Bougainville na lodi Boudeuse et Étoile 22. marca 1768. Atol nazval Les Quatre Facardins. James Cook dosiahol brehy atolu o rok neskôr, 4. apríla 1769 a zaniesol ho do máp pod názvom Lagoon Island.

Ekonomika

Atol bol kompletne vysadený kokosovníkmi a to dokonca niekoľkokrát, kvôli niekoľkým hurikánom, ktoré ostrov ťažko poškodili.
V roku 1986 bolo na atole vybudované letisko so spevnenou dráhou dlhou 950 metrov.

Administratívne začlenenie

Atol administratívne patrí pod správne územie Nukutavake, ktorý zahŕňa ešte atoly Nukutavake, Akiaki, Vairaatea a Pinaki.
Eliptický variant frazémy

Eliptický variant frazémy je rečová, nie ustálená skrátená podoba, ktorá vzniká po zapojení frazémy do kontextu s takými slovami, ktoré sú aj zložkami frazémy, alebo pri situačnom opakovaní tej istej jednotky (napr. v dialógu: Trafila kosa na kameň? – Trafila). Odlišuje sa teda od skráteného variantu frazémy, ktorý je už v jazyku ustálený (napr. aj slovníkovo zachytený). Pokiaľ elipsa nemení význam frazémy, je to eliptický variant frazémy. Ak by sa elipsou menil, alebo posúval význam frazémy, ide už o syntaktickú aktualizáciu frazémy.